Texaco

Texaco (kort for Texas Company) er et amerikansk petroleummerke. Det var et selvstendig oljeselskap frem til 2001, da det fusjonerte med Chevron. Symbolet til selskapet er en rød eller hvit Texas-stjerne med en T inni. 

Selskapet ble grunnlagt i 1901 som Texas Fuel Company etter oljefunn i Spindletop ved Beaumont i Texas. I 1905 begynte det å operere i Belgia som Continental Petroleum Company. Gjennom flere tiår kjøpte det opp flere andre oljeselskaper i ulike land, og sto bak en rekke bensinstasjoner. Merket er velkjent i USA, Latin-Amerika og Vest-Afrika og noe mindre i Europa.

Texcaco fusjonerte med Chevron i 2001 og dannet selskapet ChevronTexaco. I 2005 ble navnet endret til Chevron igjen, med Texaco som et merke. I juli 2010 ble Texaco-merket fjernet fra  over 1 100 bensinstasjoner i de midtatlantiske delstatene i USA – Delaware, Indiana, Kentucky, North-Carolina, New Jersey, Maryland, Ohio, Pennsylvania, South-Carolina, Virginia, Vest-Virginia, Washington, DC og deler av Tennessee.

Eksterne lenker
 

Etableringer i 1901
Oljeselskaper fra USA
Næringsliv i California